LP’s versoek nóg snelwegpatrollies ná N2-moordDie misdaadtoneel op die N2 waar die polisiebeampte vermoor is toe hy stilgehou het om sy motor se band te ruil. Foto: Twitter Die parlement se portefeuljekomitee oor polisie het Donderdag opnuut die Wes-Kaapse polisie versoek om snelwegpatrollies op die N2 te verskerp nadat ŉ beampte van die Valke op dié pad vermoor is. “Die Suid-Afrikaanse Polisiediens in die provinsie behoort sy bedrywighede te vermeerder om hierdie voorvalle te hanteer,” het Francois Beukman, voorsitter van die komitee, gesê. “Die SAPD moet waaksaam optree om hierdie kriminele elemente op ons paaie uit te roei. Maroela Media het vroeër berig ao Petrus Holz (50), wat betrokke was by die Valke se eenheid vir kommersiële misdaad, is Woensdagoggend met ŉ skerp voorwerp doodgesteek. Hy het stilgehou om sy motor se band te ruil. Verskeie verdagtes is Donderdag ondervra in verband met die voorval.